**ԱՄՓՈՓԱԹԵՐԹ**

«**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ և ԳՈՒՅՔ ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ պաշտպանության նախարարություն** | | **16.04.2021թ.** |
| **№ ՊՆ/510/2035-2021** |
| «Որպես նվիրատվություն գույք ընդունելու և գույք ամրացնելու մասին» Կառավարության որոշման նախագծի վերաբերյալ դիտողություններ և առաջար­կու­թյուն­ներ չունենք: | **Ընդունվել է ի գիտություն** | |
| **2. ՀՀ ֆինանսների նախարարություն** | | **22.04.2021թ.** |
| **№ 01/8-5/6086-2021** |
| «Որպես նվիրատվության գույք ընդունելու և գույք ամրացնելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք: | **Ընդունվել է ի գիտություն** | |
| **3. ՀՀ ազգային անվտանգության ծառայություն** | | **20.04.2021** |
| **№** **20/388** |
| «Որպես նվիրատվության գույք ընդունելու և գույք ամրացնելու մասին» ՀՀ կառավարության որոշման նախագծի վերաբերյալ ՀՀ ազգային անվտանգության ծառայությունն առարկություններ և դիտողություններ չունի: | **Ընդունվել է ի գիտություն** | |
| **4. Կադաստրի կոմիտե** | | **20.04.2021թ.** |
| **№ ՍԹ/2669-2021** |
| «Որպես նվիրատվություն գույք ընդունելու և գույք ամրացնելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունենք: | **Ընդունվել է ի գիտություն** | |
| **5. ՀՀ Պետական գույքի կառավարման կոմիտե** | | **19.04.2021թ.** |
| **№01/11.6/2670-2021** |
| 1. Նախագիծն իր բնույթով հանդիսանում է անհատական իրավական ակտ, մինչդեռ նախագծի բնույթը նշված է «Ն» տառով։  «Նորմատիվ իրավական ակտերի մասին» ՀՀ օրենքի 2-րդ հոդվածի 1-ին մասի 1-ին և 5-րդ կետերի համաձայն. «1. Սույն օրենքում օգտագործվում են հետևյալ հիմնական հասկացությունները.  1) նորմատիվ իրավական ակտ` Հայաստանի Հանրապետության ժողովրդի, ինչպես նաև Սահմանադրությամբ նախատեսված մարմինների կամ պաշտոնատար անձանց ընդունած գրավոր իրավական ակտ, որը պարունակում է վարքագծի պարտադիր կանոններ անորոշ թվով անձանց համար. ...  5) անհատական իրավական ակտ` նորմատիվ իրավական ակտի հիման վրա և դրան համապատասխան ընդունված գրավոր իրավական ակտ, որը սահմանում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձի կամ անձանց. ...»։  Ելնելով վերը նշվածից՝ առաջարկում եմ նախագծի բնույթը նշող «Ն» տառը փոխարինել «Ա» տառով։ | **Ընդունվել է**  Նախագծի բնույթը նշող «Ն» տառը փոխարինվել է «Ա» տառով։ | |
| 2. Նախագծին կից ներկայացված ՀՀ Սյունիքի մարզի Կապան համայնքի ավագանու 17.03.2021 թվականի № 30-Ա որոշումից տես՝ որոշման 1-ին կետի 5-րդ ենթակետը և 2-րդ կետը հետևում է, որ Ճակատեն բնակավայրում գտնվող համայնքային սեփականություն հանդիսացող՝ 09-061-0671-0008 և 09-061-0671-0009 կադաստրային ծածկագրերով հողամասերը նույնպես անհատույց սեփականության իրավունքով նվիրատվություն օտարվում են Հայաստանի Հանրապետությանը, սակայն պարզ չէ, թե ինչու այդ հողամասերը ներառված չեն նախագծի հավելվածում Հայաստանի Հանրապետության Սյունիքի մարզի Կապան և Գորիս համայնքների կողմից Հայաստանի Հանրապետությանը նվիրվող գույքի ցանկում։ | **Չի ընդունվել**  Ճակատեն բնակավայրում գտնվող համայնքային սեփականություն հանդիսացող՝ 09-061-0671-0008 և 09-061-0671-0009 կադաստրային ծածկագրերով հողամասերը մասնագիտական եզրակացության համաձայն՝ պիտանի չեն պաշտպանական նպատակներով օգտագործելու համար:  Ավագանու հաջորդ նիստի ընթացքում այդ հողամասերը կհանվեն նիվիրատվության ենթակա հողամասերի ցանկից: | |
| 3. Առաջարկում եմ շտկել Նախագծի հավելվածի ցանկի վերնագրում առկա վրիպակը։ | **Ընդունվել է**  Վրիպակն ուղղվել է | |
| 4. Հաշվի առնելով, որ նախագիծն իր բնույթով հանդիսանում է անհատական իրավական ակտ և հիմք ընդունելով «Նորմատիվ իրավական ակտերի մասին» ՀՀ օրենքի 23-րդ հոդվածի 6-րդ մասը՝ առաջարկում եմ նախագծի 4-րդ կետը հանել։ | **Ընդունվել է**  Նախագծի 4-րդ կետը հանվել է։ | |
| **6. ՀՀ արդարադատության նախարարություն** | | **29.04.2021թ.** |
| **№/27.2/11009-2021** |
| Ի պատասխան Ձեր 2021 թվականի ապրիլի 27-ի թիվ ՍՊ/14.1/10249-2021 գրության՝ հայտնում ենք, որ Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետում ամրագրված կարգավորման համաձայն՝ Նախագծերը նախապես կարծիքի են ուղարկվում շահագրգիռ մարմիններին նախագիծը ներկայացնողի կողմից: Ոչ նորմատիվ բնույթի նախագծերը կարծիքի են ուղարկվում նաև արդարադատության նախարարություն, բացառությամբ օրենքի կիրարկումն ապահովող միջոցառումների մասին, աշխատանքային խմբերի (հանձնաժողովների, հանձնախմբերի) մասին, գույք հետ վերցնելու կամ ամրացնելու մասին նախագծերի:  Ներկայացված՝ «Որպես նվիրատվություն գույք ընդունելու և գույք ամրացնելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) վերաբերում է գույքի՝ Հայաստանի Հանրապետության նվիրատվությանը և Հայաստանի Հանրապետության ազգային անվտանգության ծառայությանն ամրացնելուն, իսկ ՀՀ արդարադատության նախարարությունն էլ ըստ էության տվյալ նախագծով շահագրգիռ մարմին չի հանդիսանում:  Հաշվի առնելով վերոգրյալը և ղեկավարվելով Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետի պահանջներով՝ հարկ ենք համարում նշել, որ ներկայացված Նախագծի վերաբերյալ ՀՀ արդարադատության նախարարության կողմից կարծիք չի ներկայացվելու: | **Ընդունվել է ի գիտություն** | |